armvectores/hy_wikipedia_2023 huggingface dataset:
Պոռնիկների միջազգային օր

Պոռնիկների միջազգային օր կամ սեռական ծառայություններ մատուցողների միջազգային օր, նշվում է ամեն տարի հունիսի 2-ին, որի ընթացքում պատիվ են տալիս սեռական ծառայություններ մատուցողներին և ծանաչում նրանց երբեմն շահագործվող աշխատանքային պայմանները։ Իրադարձությունը հիշեցնում է Լիոնի մարմնավաճառների կողմից Սբ․ Նազիր եկեղեցու օկուպացիան, երբ հարյուրից ավելի սեռական ծառայություն մատուցողներ 1975 թվականի հունիսի 2-ին գրավեցին տարածքը, որպեսզի ներկայացնեն իրենց անմարդկային աշխատանքային պայմանները։ Օրը նշվում է 1976 թվականից սկսած։


== Նախապատմություն ==

1970 թվականին ֆրանսիական ոստիկանությունը շարունակում էր ճնշում գործադրել սեռական ծառայություններ մատուցողների նկատմամբ։ Ոստիակնության ռեպրեսիվ միջոցները ստիպեցին այդ ոլորտի աշխատողներին ավելի հաճախ իրենց գործունեությունը ծավալել գաղտնի։ Արդյունքում սեռական ծառայություններ մատուցողների պաշտպանությունը նվազեցվեց և հանգեցրեց նրանց նկատմամբ բռնությունների աճին։ Երկու սպանություններից և կառավարության՝ իրավիճակը բարելավելու պատրաստ չլինելուց հետո սեռական ծառայություններ մատուցողները Լիոնում գրավեցին Սբ․ Նազիր եկեղեցին և գործադուլ հայտարարեցին։ Գործադուլ անողները պահանջում էին պատշաճ աշխատանքային պայմաններ և խայտառակության դրոշմի վերացում։
Ոստիկանությունն ազատեց եկեղեցին 8 օր անց։ Այդ իրադարձությունը հիմք դարձավ սկսելու սեռական ծառայություններ մատուցողների իրավունքների միջազգային պաշտպանության շարժում։


== Գերմանիա ==
«Կանայք առանց սենյակի» դասախոսությունն ընթերցվեց Գերմանիայում (Բոխում) 2011 թվականի մայիսի 29-ին և վավերացրեց, որ 1975 թվականից սկսած սեռական ծառայություններ մատուցողների վիճակը չի բարելավվել։ Դասախոսությունը նվիրված էր հարևան Դորտմունդ քաղաքի սեռական ծառայություններ մատուցողներին, որոնք 1975 թվականին ճնշվել էին Լիոնում։


== Նման հիշատակի օրեր ==
Մարտի 3 - Սեռական ծառայություններ մատուցողների իրավունքների միջազգային օր
Դեկտեմբերի 17 - Սեռական ծառայություններ մատուցողների նկատմամբ բռնությունների դադարեցման միջազգային օր


== Ծանոթագրություններ ==


== Գրականություն ==
Agustín, Laura Maria. "Sex at the Margins: Migration, Labour Markets and the Rescue Industry", 2007, Zed Books, 978-1-84277-859-3
Agustín, Laura Maria. The Naked Anthropologist [1].
Kempadoo, Kamala (editor) & Doezema, Jo (editor). "Global Sex Workers: Rights, Resistance, and Redefinition", 1998, Routledge, 978-0-415-91829-9
Leigh, Carol. "Unrepentant Whore: The Collected Works of Scarlot Harlot", 2004, Last Gasp, 978-0-86719-584-2
Nagle, Jill. "Whores and Other Feminists", 1997, Routledge, 978-0-415-91822-0
Pheterson,Gail. "A Vindication of The Rights of Whores", 1989, Seal Press 978-0-931188-73-2
Weitzer, Ronald. 1991. "Prostitutes' Rights in the United States", Sociological Quarterly, v. 32, no.1, pages 23–41.
Կամիշլի (գյուղ, Բլագովարսկի շրջան)

Անվան այլ կիրառումների համար տե՛ս՝ ԿամիշլիԿամիշլի (ռուս.՝ Камышлы, բաշկիրերեն՝ Ҡамышлы), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կասկածի տակ (ֆիլմ, 2000)

Կասկածի տակ (անգլ.՝ Under Suspicion), ամերիկյան կինոֆիլմ։ Թողարկվել է 2000 թվականին։ Ռեժիսորը Ստիվեն Հոպկինսն է։


== Սյուժե ==
Սան Խուանի ոստիկանությունը սկսեց հետաքրքրվել 12 տարեկան երկու աղջիկներով, ովքեր բռնաբարվել և սպանվել էին փառատոնի ժամանակ։


== Դերերում ==
Ջին Հեկման - Հենրի Հյորստ
Մորգան Ֆրիմեն - Վիկտոր Բենիզետ
Թոմաս Ջեյն - Ֆելիկս Օուենս
Մոնիկա Բելուչի - Շանտալ Հյորստ
Պաբլո Կանկուերո - Կաստիլիո
Իզաբել Ալիգազե - Կամիլլա Ռոդրիգես
Ժակլին Դյուպրե - Մարիա Ռոդրիգես
Լուիս Կաբալիերո - Պակո Ռոդրիգես


== Ծանոթագրություններ ==


== Արտաքին հղումներ ==
Կասկածի տակ ֆիլմը allmovie կայքում(անգլ.)
Կասկածի տակ ֆիլմը Rotten Tomatoes կայքում
Հայաստանի քաղաքները

Այս ցանկում Հայաստանի քաղաքները դասավորված են այբբենական կարգով

Հայաստանի քաղաքների ցանկ, Հայաստանի երեք խոշոր քաղաքներն են՝ Երևան, Գյումրի և Վանաձոր, որոնց ընդհանուր բնակչությունը կազմում է 1,273,200 մարդ։ Հայաստանի բնակչության մեծամասնությունը 64,3 % ապրում են քաղաքային բնակավայրերում։
Ըստ 2015 թվականի հուլիսի 1-ի՝ 2011 թ. մարդահամարի հիմքով կատարված հաշվառման Հայաստանի 20 ամենախոշոր քաղաքներն են, Երևան (1,071,800), Գյումրի (118,600), Վանաձոր (82,800), Վաղարշապատ (46,800), Աբովյան (44,400), Կապան (42,700), Հրազդան (41,600),Արտաշատ (29,100),  Արմավիր(29,000), Դիլիջան (23,700), Իջևան(20,700), Սևան (20,600), Չարենցավան (20,500), Մասիս (20,500), Արարատ (20,400), Գորիս (20,300), Գավառ (19,900), Աշտարակ (19,100), Արթիկ (18,900), Սիսիան (14,900) մարդ


== Քաղաքների ցանկ ==


== Քաղաքների քարտեզ ==


== Տես նաև ==
Հայաստանի վարչական բաժանում


== Ծանոթագրություններ ==


== Արտաքին հղումներ ==
Երևանի քաղաքապետարան պաշտոնական կայք
Հայաստանի քաղաքների ցանկ
Հայաստանի վարչատարածքային բաժանում
Քրիզանթեմ խոշորածաղիկ

Քրիզանթեմ խոշորածաղիկ, աստղածաղկազգիների ընտանիքին պատկանող բազմամյա ծաղկաբույս։ Հայրենիքը Ասիան է։


== Նկարագրություն ==
Բույսի բարձրությունը հասնում է 50-80 սմ-ի։ Տերևները խոշոր են և փոսիկաբլթավոր։ Ծաղիկները խոշոր են, ամենատարբեր գունավորմամբ՝ սպիտակ, կարմիր, նարնջագույն, դեղին։ Լիաթերթիկ են, բացվում են օգոստոսի երկրորդ կեսից մինչև նոյեմբերի կեսերը։ Բազմանում են կտրոնների միջոցով։ Առողջ կենսունակ կտրոններ ստանալու համար անհրաժեշտ է ընտրել սորտային մայրակներ։ Դրանք հասցնում են մինչև լրիվ ծաղկման, այնուհետև ստուգում են սորտային պատկանելությունը, որից հետո արմատավզիկից 5-6 սմ բարձր կտրում են, թաղարները մինչև դեկտեմբեր պահում զով ջերմատանը չափավոր խոնավության պայմաններում։ Մշտական տեղում տնկում են 40×70 սմ հեռավորության վրա՝ մայիսի սկզբին։
Օգտագործում են հիմնականում կտրած ծաղիկներ ստանալու նպատակով։


== Տեսակներ ==
Ծաղկում է հուլիս-օգոստոս ամիսներին։
Ծաղկաբուծության մեջ օգտագործվում են հետևյալ տեսակները և հիբրիդները՝

'Alaska' (լեզվային ծաղիկները սպիտակ են, դասավորված շարքով։ Ծաղկաբույլերն ունեն 10 սմ տրամագիծ)
'Aglaia' (Leucanthemum ×superbum) (բարձրությունը հասնում է 60-75 սմ-ի։ Ծաղիկները ծոպավոր են)
'Beethoven' (բարձրությունը հասնում է 50 սմ-ի։ Ծաղկաբույլերը հասարակ են)
'Christine Hagemann' (բարձրությունը հասնում է 70 սմ-ի։ Ծաղկաբույլերը բազմապսակաթերթ են)
'Cobham Gold' (բարձրությունը հասնում է 60 սմ-ի)
'Horace Read' (բարձրությունը հասնում է 60 սմ-ի։ Ծաղկաբույլերը ծոպավոր են)
'Pobeditel' (բարձրությունը 100-120 սմ է։ Ծաղկաբույլերն ունեն 12 սմ տրամագիծ։ Լեզվակային ծաղիկները սպիտակ են, դասավորված 2-3 շարքով։ Ծաղիկում է հունիս-հուլիս ամիսներին։ Կարող է աճել առանց սածիլման և բաժանման 7-10 տարի)
'Gruppenstolz' (բարձրությունը հասնում է 50 սմ-ի։ Ծաղկաբույլերը հասարակ են)
'Little Princess'( բարձրությունը հասնում է 15-20 սմ-ի)
'Julischnee' (ծաղկաբույլերը սովորական են։ Բարձրությունը հասնում է 80 սմ-ի)
'Schwabengrub' (բարձրությունը հասնում է 80 սմ-ի։ Ծաղկաբույլերը բազմապսակաթերթ են)
'Silverprincessin' (Little White Princess) (բարձրությունը հասնում է 30 սմ-ի։ Առատածաղիկ տեսակ է։ Ծաղկաբույլերը հասարակ են)
'Snow Lady' (բարձրությունը հասնում է 25 սմ-ի։ Ծաղկաբույլերն ունեն 17 սմ տրամագիծ, ծաղիկները բազմապսակաթերթ չեն, բազմաթիվ են։ Մշակվում է որպես միամյա բույս)
'Sonnenschein' (բարձրությունը հասնում է 60 սմ-ի։ Ծաղիկները դեղին թերթիկներով են։ Ծաղկաբույլերը հասարակ են)
'Stern von Antwerpen' (ցողունների բարձրությունը 90-100 սմ է։ Ծաղկաբույլերն ունեն 8-10 սմ տրամագիծ, լեզվակային ծաղիկները սպիտակ են, դասավորված 2 շարքով։ Ծաղկում է հունիս-հուլիս ամիսներին)
'Wirral Supreme' (վաղ ծաղկող տեսակ է։ Բարձրությունը հասնում է 80 սմ-ի։ Ծաղկաբույլերը բազմապսակաթերթ են)։Մշակվում է 1816 թվականից։


== Ծանոթագրություններ ==
Լա Կապել

Անվան այլ կիրառումների համար տե՛ս՝ Լա Կապել (այլ կիրառումներ)Լե Կապել (ֆր.՝ La Capelle), համայնք Ֆրանսիայի հյուսիսիում՝ Պիկարդիա մարզի Էնա գավառում։ Համայնքը տեղակայված է Վերվեն կանտոնի կազմում՝ Վերվեն շրջանում։ Լե Կապելը գտնվում է Լան քաղաքից 53 կմ դեպի հյուսիս-արևելք և Վալանսիեն քաղաքից 55 կմ դեպի հարավ-արևելք։ Բելգիայի հետ սահմանից հեռու է 19 կմ։ Քաղաքի միջով է անցնում N2 ազգային ավտոմայրուղին։


== Տեսարժան վայրեր ==
Սենտ Գրիմոնի եկեղեցին կառուցվել է 19-րդ դարի 80-ական թվականներին էկլեկտիկա ոճով։ Եկեղեցու ճարտարապետն է եղել Շարլ Գարնեն, ով կառուցել է նաև Փարիզի Օպերան։


== Բնակչություն ==
2012 թվականի տվյալներով՝ բնակչությունը կազմում է 1 823 մարդ։ 


== Տնտեսություն ==
2011 թվականի գործազրկության մակարդակը կազմել է 19,4% (Ֆրանսիայում այն կազմել է 12,8%, Էնա գավառում՝ 15,9%)։ Մեկ մարդու միջին տարեկան եկամուտը (2011 թվական) կազմել է 17734 եվրո (Ֆրանիսիայում այն եղել է 25140 եվրո, Էնա գավառում՝ 21148 եվրո)։
2010 թվականին համայնքի 1142 աշխատունակ (15-64 տարեկան) բնակիչների 787-ը տնտեսապես ակտիվ էին, 355-ը՝ ոչ ակտիվ (ակտիվության ցուցանիշը կազմել է 68,9%, 1999 թվականին եղել է 67,7%)։ 787 տնտեսապես ակտիվ բնակիչներից աշխատում էին 634-ը (337 տղամարդ և 297 կին), գործազուրկ էին 153 մարդ (76 տղամարդ և 77 կին)։ 355 տնտեսապես ոչ ակտիվ բնակիչներից 93-ը եղել են աշակերտներ կամ ուսանողներ, 124-ը՝ թոշակառուներ, 138-ը տնտեսապես ոչ ակտիվ էին այլ պատճառներով։


== Վարչակազմ ==
2001 թվականից քաղաքապետի պաշտոնը զբաղեցրել է Գի Մերեսը (Guy Méresse)։ 2014 թվականի համայնքային ընտրություններում նրա կողմից գլխավորվող աջ խմբավորումը հաղթեց առաջին փուլում՝ ստանալով ձայների 52,00 %-ը։


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Սերվերա դե Բուիտրագո

Սերվերա դե Բուիտրագո (իսպ.՝ Cervera de Buitrago), մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։ Տարածքը զբաղեցնում է 12,02 կմ²։ Բնակչությունը 150 մարդ (2006 թվականի տվյալներով)։


== Արտաքին հղումներ ==
Պաշտոնական կայք
Տալլինի նավահանգիստ

Տալլինի նավահանգիստ (էստ․՝ Tallinna Sadam), Էստոնիայի խոշորագույն նավահանգստային կազմակերպություն, որը մարդկանց ու բեռների ընդունման առումով Բալթիկ ծովի ամենահզոր նավահանգստային ընկերությունն է։ Տալլինի նավահանգիստը հանդիսանում է պետական կորպորացիա և իր մեջ ընդգրկում է հետևյալ 5 նավահանգիստները՝

Հին քաղաքի նավահանգիստ, որը հանդիսանում է Տալլինի հիմնական բեռների ընդունման հանգույցը,
Մուգգա նավահանգիստ, գտնվում է քաղաքից 13 կմ հյուսիս–արևելք,
Պալասարի նավահանգիստ,
Պալդիսկի հարավային նավահանգիստ, գտնվում է Տալլինից 40 կմ արևմուտք՝ Պալդիսկի քաղաքում,
Սարրեմա նավահանգիստ, գտնվում է Սարեմա կղզում։


== Արտաքին հղումներ ==
Պաշտոնական կայք (էստ.)
Դատավոր

Դատավոր, պետության անունից դատարաններում արդարադատությունն իրականացնող պաշտոնատար անձ։
Դատավոր է վճռաբեկ դատարանի նախագահի, պալատների նախագահների և դատավորների, ինչպես նաև առաջին ատյանի և վերաքննիչ դատարանի դատավորի կամ դատարանի նախագահի պաշտոնում օրենքով սահմանված կարգով նշանակված անձը։Յուրաքանչյուր դատավոր օժտված է արդարադատություն իրականացնելու իրավասությամբ։


== Ծանոթագրություններ ==
Աննա Ֆրանկի տուն

Աննա Ֆրանկի տուն-թանգարան (հոլ.՝ Anne Frank Huis), տուն Ամստերդամում, որի սենյակներում իր ընտանիքի հետ նացիստներից թաքնվել է եվրոպացի Աննա Ֆրանկը։ Այստեղ է գրել իր օրագիրը։


== Տան պատմություն ==
Տունը կառուցվել է 1635 թվականին` Դիրկ Վան Դելֆտի կողմից։ Սկզբում այն եղել է առանձնատուն, ապա` պահեստ։ 20-րդ դարի սկզբին այստեղ հիմնվել է կենցաղային տեխնիկայի արտադրություն։ 1940 թվականի դեկտեմբերի 1-ին այստեղ է տեղափոխվել ջեմեր արտադրող «Օպեկտա» ընկերությունը, որտեղ աշխատում էր Աննայի հայրը՝ Օտտո Ֆրանկը։ 1942 թվականի հուլիսի 6-ին Աննա Ֆրանկի ընտանիքը տեղափոխվել է «Թաքստոց»` կառուցված տան ետին սենյակներում` ընկերության աշխատակիցների կողմից։ Մուտքը քողարկված է եղել փաստաթղթերի պահարանով։ Այստեղ Աննան 1942-1944 թվականներին գրել է իր «Թաքստոց» օրագիրը։ 1944 թվականին նացիստական իշխանությունները տեղեկություն են ստանում և օգոստոսի 4-ին խուզարկում են տունը։ Ֆրանկ ընտանիքը ձերբակալվում է և ուղարկվում համակենտրոնացման ճամբար։


== Ծանոթագրություններ ==
Աղերով

Աղերով, լեռնագագաթ Թուրքիայում, Վանա լճից հարավ։ Համանուն լեռնաշղթայում։


== Ծանոթագրություններ ==
Կարիբյան ավազան

Կարիբյան կղզիներ կամ Վեստ Ինդիա (անգլ.՝ Caribbean Islands, հոլ.՝ Caribische eilanden), Կարիբյան կղզիների պատմական անվանումը, որը ներառում է Բահամյան կղզիները, Մեքսիկական ծոցի հարակից կղզիները, որոնք գտնվում են Ատլանտյան օվկիանոսում։
Համարվում է Օստ Ինդիայի հակադրությունը, որը գտնվում է Արևելյան Ասիայում։ Կարիբյան կղզիները շատ հաճախ նաև անվանում են Վեստ Ինդիա։ Ոմանք կարծում են, որ առավել ճիշտ է անվանել «Վեստ Ինդիա», քանի որ այն ներառում է նախկին իսպանական, պորտուգալական և դանիական Վեստ Ինդիան։
Սակայն այս տարածաշրջանը կոչվում է Կարիբյան կղզիներ կամ Կարիբյան ավազան, քանի որ տարածաշրջանի պետությունների բոլորի ափերը ողողում են Կարիբյան ծովի ջրերը։


== Աշխարհագրություն ==
Կարիբյան կղզիները գտնվում են Հարավային և Հյուսիսային Ամերիկաների միջև՝ հյուսիսային լայնության 10° և 26° աստիճանների և արևմտյան երկայնության 59°-85° աստիճանները՝ Օրինոկոյի գետաբերանից մինչև Ֆլորիդա և Յուկատան թերակղզիները։
Այն կազմված է մի քանի մեծ ու փոքր խմբերի կղզիներից, մասնավորապես մեծ և փոքր Անտիլյան և Բահամյան կղզիներից, ինչպես նաև որոշ ափամերձ մայրցամաքային կղզիներից։
Կղզիների մակերեսները միասին կազմում են 244 890 կմ²։ Կարիբյան բոլոր կղզիները բարձր են ծովի մակարդակից և այդ բարձրությունը հասնում է մինչև 3087 մետր։ Տարածաշրջանի ամենաբարձրադիր, լեռնային հատվածը գտնվում է Հայիթիի տարածքում։
Ամենաբարձր լեռնագագաթը Դուարտե լեռն է, որի բարձրությունը հասնում է 3087 մետր։ Կուբայի ամենաբարձր կետը ունի 2375, իսկ Ճամայկայինը 2341 մետր բարձրությունը՝ ծովի մակարդակից։ Արևելյան ափին գտնվող փոքր կղզիների տարածքում գերակշռում են հիմնականում տափաստանները։ Կան նաև մի շարք նավահանգստային քաղաքներ։
Կղզիների մեծ մասը ունեն հրաբխային ծագում։
Բոլոր կողմերից կղզեախումբը ընկղմված է Ատլանտյան օվկիանոսի ջրերի մեջ։ Կղզիների ափերը ողողում են Կարիբյան ծովի ջրերը։ Շատ են հանդիպում հրաբխային ճայթքումները։


=== Խոշոր կղզիներ ===


=== Փոքր և միջին չափերի կղզիներ ===


== Բուսական և կենդանական աշխարհ ==

Կղզին ծածկված է փարթամ ամերիկյան բուսականությամբ։ Հարթավայրային հատվածներում աճում են հիմնականում արևադարձային կլիմային բնորոշ բույսեր, իսկ լեռնային հատվածներում՝ եվրոպական պտղատու ծառեր։
Խոշոր կղզիներում հսկայական տարածքներ են զբաղեցնում ընդարձակ մարգագետինները։ Հիմնականում աճեցվում է բանջարեղենի մեծ տեսականի, այդ թվում նաև սննդի վերամշակման արդյունաբերական մշակաբույսեր։
Ճամայկայի վայրի անտառներում աճում է վանիլ, իսկ Կուբայում և Բահամյան կղզիներում՝ պերճածաղիկ։ Բազմաթիվ կղզիներում աճում են կակաո, ծխախոտ և բամբակ։
Ջամայկայում աճեցվում է նաև մշակաբույսեր, ինչպիսիք են օրինակ՝  եգիպտացորենը, ցորենը և այլն։ Կարիբյան ավազանի պետությունները համաշխարհային շուկա են արտահանում շաքար և սուրճ։
Մինչև Կարիբյան երկրներում եվրոպացիների (իսպանացիներ, հոլանդացիներ) նվաճումները, այստեղ տարածված էին տարբեր տեսակի վայրի կենդանիներ, որոնք ոչնչացվեցին եվրոպացիների կողմից։
Կարիբյան երկրներում ապրում են մի քանի տեսակի կապիկներ։


== Ծանոթագրություններ ==


== Գրականություն ==
В. В. Пименов, В. Г. Стельмах. Этнические процессы в странах Карибского моря.
При написании этой статьи использовался материал из Энциклопедического словаря Брокгауза и Ефрона (1890—1907).
Սան Մարտինո դ’Ագրի

Սան Մարտինո դ’Ագրի (իտալերեն՝ San Martino d'Agri), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 968 մարդ, բնակչության խտությունը կազմում է 19 մարդ/կմ²։ Զբաղեցնում է 50 կմ² տարածք։ Փոստային ինդեքսն է՝ 85030։ Հեռախոսային կոդը՝ 0973։


== Ծանոթագրություններ ==
Գորոխովսկոե (գյուղ, Սնիգիրյովկայի շրջան)

Գորոխովսկոե (ուկրաիներեն՝ Горохівське), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1925 թվականին։
2001 թվականի տվյալներով Գորոխովսկոե գյուղում բնակվում էր 1 022 մարդ։ Բնակավայրը զբաղեցնում է 0,75 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորիակ (Կանտալի գավառ)

Մորիակ (ֆր.՝ Mauriac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 3876 մարդ, բնակչության խտությունը` 140.38 մարդ/կմ²։ Բնակավայրը զբաղեցնում է 27.61 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 90 կմ հարավ-արևմուտք, Օրիյակ քաղաքից` 34 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2241 աշխատունակ (15-64 տարեկան)  բնակիչ, որոնցից ակտիվ էին 1571-ը, իսկ ոչ ակտիվները` 670։ Ակտիվության ցուցանիշը կազմում է 70,1 %։ 1571 աշխատունակ մարդկանցից աշխատել է 1449 անձ (728 տղամարդ և 721 կին)։ Գործազուրկ են եղել 122 անձ (58 տղամարդ և 64 կին)։ 670 անաշխատունակներից 190-ը եղել են աշակերտներ կամ ուսանողներ, 272-ը` թոշակառուներ, իսկ 208-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրովինցիայի մայրամուտը

Պրովինցիայի մայրամուտը, Ակսել Բակունցի «Սև ցելերի սերմնացանը» ժողովածուի պատմվածքներից է, որը հրատարակվել է 1932 թվականին։


=== Պատմվածքի գրության ժամանակ ===
1930-ական թվականների պատմվածքը արտացոլում էր պատմական ժամանակաշրջանի ոգին։ Իրականությունը գեղարվեստորեն վերարտադրելու համար հեղինակները դիմում էին արձակի փոքր ձևերին, որոնք նպատակահարմար էին ժամանակի խնդիրների արտացոլմանը։ Պատմական այս ժամանակաշրջանի  գլխավոր թեման «երկու աշխարհի սահմանագծում» կանգնած հին և նոր մարդու գոյության հարցն էր։ Այս թեմային անդրադարձան ժամանակի գրողներից շատերը՝ Դերենիկ Դեմիրճյանը, Ստեփան Զորյանը, Միքայել Մանվելյանը և Ակսել Բակունցը։ Հատկանշական է Ակսել Բակունցի «Պրովինցիայի մայրամուտը» պատմվածքը, որը թեև լույս տեսավ 1932 թվականին, սակայն եղավ ժամանակի խնդիրների լավագույն ամփոփումը։ 


=== Սյուժե ===
Պատմվածքը նկարագրական բնույթի է, պատմողը հեղինակն է։ Պատմվածքում հերոսներ չկան։ «Պրովինցիայի մայրամուտը» պատմվածքը Երևանի Աստաֆյան փողոցի մասին է, որը ինքնատիպ է։ Այս փողոցը առանձնանում է քաղաքի մյուս փողոցներից և՛ իր վարքուբարքով, և՛ մարդկանցով։ Այն  սովորական առումով փողոց չէ, այլ ունի այնպիսի հատկանիշներ, որոնք բնորոշ են միայն Աստաֆյան փողոցին։ Այս փողոցի բնակիչների քայլվածքն անգամ տարբեր է՝ կարծես հոգևոր երթ լինի։  Աստաֆյան  փողոցում առավոտյան տներն երևում են մշուշի մեջ, և տիրում է խորին լռություն։ Առաջինը փողոց են դուրս գալիս դռնապանները՝ փողոցը մաքրելու համար, այնուհետև՝ կաշեգործները, հյուսները, դարբինները, հնոցապանները։ Սրանց հաջորդում են գործավարները, մեքենաագրուհիները, հաշվապահները, հաշվետարները, քարտուղարները, մանր բաժնի վարիչները և այլն։ Մինչև ժամը տասը փողոցը լցված է լինում աղմուկով ու փոշով։ Օրվա մյուս ժամերն աչքի չեն ընկնում նշանակալից իրադարձություններով։ Եվ միայն գիշերը, երբ բոլորը քնած են լինում, փողոցում հայտնում է անանուն մարդը։ Նա նստում է բարձրում և նայում քաղաքի լույսերին, դաշտին և հեռվում գտնվող լեռներին։ Անանուն մարդը ուներ իր երազը. նա երազում էր փակել փողոցի բոլոր մուտքերը կավե պատերով և թողներ միայն մի դռնակ, որով կմտներ մի սայլ։ Նա  ցանկանում էր քանդել բոլոր քարաշեն տները և դրանց փոխարեն կառուցեր կավե խրճիթներ։ Նա ցանկանում էր տեսնել համեստ աղջիկներ, որոնք սափորով գինի կբերեին հնձանը։ Նա ուզում էր, որ այդ աղմկոտ փողոցը դառնար հանգիստ, և նրա դիմաց միշտ տեսներ Արարատ լեռը։ Անցավ որոշ ժամանակ, անանուն մարդու կանգնած վայրում գտան մի վերարկու, հնաձև գլխարկ և կոշիկներ։ Եվ պատմում են, որ մի մարդ՝ հին տարազով, երբեմն անցնում է փողոցով, Աբովյան (Աստաֆյան փողոցի ներկայիս անվանումը) փողոցում սպասում տրամվային, և երբ անցնելիս  է լինում քաղաքով, հայացքը հառում է բարձ լեռանը՝ հույս ունենալով մի օր բարձրանալ նրա գագաթը։


=== Գաղափարական բովանդակություն ===
Ակսել Բակունցը  «Պրովինցիայի մայրամուտը» պատմվածքում պատկերում է հնի ու նորի պայքարը, նորի անխուսափելի հաղթանակը, որը իր ողբերգական ազդեցությունն է ունենում անհատի կյանքում։ Իր գաղափարները արտահայտելու համար Ակսել Բակունցը միջնորդ դարձրեց Աստաֆյան փողոցը։  Փողոցի սալահատակի քանդումը դառնում է նոր աշխարհի սկիզբը և հին աշխարհի մարդու կործանման պատճառը։ Ակսել Բակունցը անանուն մարդու կերպարով  ցույց տվեց խեղճ մարդու իր պատկերացումը, որը, իր երազի հետ մենակ մնալով, ապավինում է բնությանը՝ հոգեպես կապվելով նրա յուրաքանչյուր մասնիկին։


== Ծանոթագրություններ ==
Յուրկովցի (գյուղ, Չեմերովեցի շրջան)

Անվան այլ կիրառումների համար տե՛ս՝ ՅուրկովցիՅուրկովցի (ուկրաիներեն՝ Юрківці), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Յուրկովցի գյուղում բնակվում էր 869 մարդ։ Բնակավայրը զբաղեցնում է 2288 կմ² տարածք։ Բնակչության խտությունը կազմում էր 379,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեզատե

Բեզատե (իտալերեն՝ Besate), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 1826 մարդ է։ Բնակչության միջին խտությունը՝ 144 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 20080։ Հեռախոսային կոդը՝ 02։
Քաղաքի հովանավորներն են՝ Սուրբ Միքայել Հրեշտակապետը, տոնը նշվում է սեպտեմբերի 29-ին և Սուրբ Իննոկենտիոսը, տոնը նշվում է սեպտեմբերի առաջին կիրակի օրը։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Թաուֆկիրխեն (այլ կիրառումներ)

Թաուֆկիրխեն, կարող է վերաբերել՝ 

Թաուֆկիրխեն - համայնք Գերմանիայի Մյունխենի շրջանում։
Թաուֆկիրխեն - համայնք Գերմանիայի Իննեի Մյուլդորֆ շրջանում։
Սուրբ Գևորգ եկեղեցի (Այգեշատ)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ եկեղեցի, Հայ Առաքելական Սուրբ Եկեղեցի, գտնվում է Հայաստանի Արմավիրի մարզի Այգեշատ գյուղում, կառուցվել է  19-րդ դարի 1854 թվականին, գյուղացիների ջանքերով։
Եկեղեցու առաջին քահանան է եղել Տ. Եփրեմը, որին հաջորդել է Տ. Ղևոնդը, ով եղել է Տ. Եփրեմը որդին։
Ըստ վկայությունների եկեղեցին իր կառուցման օրվանից մինչև խորհրդային տարրները եղել է գործող եկեղեցի և ակտիվորեն կատարել է բոլոր եկեղեցական ծիսակատարությունները, իսկ խորհրդային անաստվածության տարիներին եկեղեցին փակվել է և օգտագործվել է որպես պահեստ։ 
Ժամանակի ընթացքում եկեղեցին բավական վնասվել էր, և կանգուն էր մնացել միայն պատերը։ 
2005 թվականին Ռուբեն Ցոլակի Գրիգորյանի աջակցությամբ ով Այգեշատ գյուղի նախկին գյուղացիներից է, եկեղեցին վերակառուցվում է։
2007 թվականին եկեղեցին վերաօծվում է  ձեռամբ Տ. Սիոն եպիսկոպոս Ադամյանի։
Եկեղեցին այժմ գործում է, իսկ հոգևոր հովիվն է` Տեր Մաշտոց քհն. Ստեփանյանը։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Արմավիրի մարզի եկեղեցիների և վանքերի ցանկ


== Ծանոթագրություններ ==
Ռեմաշ

Ռեմաշ (ռուս.՝ Реммаш), գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Բնակչությունը վերջին գրանցված տվյալներով կազմում էր 7000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեբ

Սեբ (ռուս.՝ Себ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Հյուսիսային Կելտմա գետի աջ ափին՝ 8 կմ հեռավորության վրա։ Գետի երկարությունը կազմում է 35 կմ, ջրհավաք ավազանը՝ 129 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016033
Կոդը ըստ հիդրոլոգիական հետազոտության (ՌԴ) — 103001603
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Էդգար Լի Մասթըրս

Էդգար Լի Մասթըրս (անգլ.՝ Edgar Lee Masters, օգոստոսի 23, 1868(1868-08-23)[…], Garnett, Կանզաս, ԱՄՆ - մարտի 5, 1950(1950-03-05)[…] կամ մայիսի 5, 1950(1950-05-05), Melrose Park, Cheltenham Township, Մոնտգոմերի շրջան, Փենսիլվանիա, ԱՄՆ), ամերիկացի բանաստեղծ, արձակագիր, դրամատուրգ։ Առավել հայտնի է իր «Սփուն Ռիվըրի Անթոլոգիա» (Spoon River Anthology, 1915) գրքով՝ տապանագրերի մի ինքնատիպ հավաքածու, որտեղ գավառական քաղաքի մեռած բնակիչներն իրենց տապանագրերով պատմում են սեփական ճակատագրի մասին։ 

Գիրքը գրելու գաղափարը Մասթըրսը մտահղացել է 1906 թվականին։ Սկզբում նա ուզում էր վեպ գրել Իլինոյս նահանգի գավառական քաղաքի մասին։ Բայց 1907 թվականին կարդում է հին հունական էպիգրամների ու տապանագրերի  ժողովածուն, որն էլ հուշում է գրքի կառուցվածքը։ Այսպիսով ծնվում է ինքնատիպ մի ստեղծագործություն՝ փոքրիկ քաղաքի գերեզմանատան հանգուցյալները տապանագրերի միջոցով պատմում են իրենց և իրենց ապրած կյանքի ու միջավայրի մասին։ Գիրքը, որ լույս տեսավ 1915 թվականին, բացվում է «Բլուրը» (The Hill) բանաստեղծությամբ, ուր ակնարկվում է մեռյալների ու նրանց միջավայրի մասին։ Ապա հետևում են տապանագրերը, որոնք սերտորեն կապված են իրար սյուժետային գծերով, մարդկային ճակատագրերով, բախումներով։ Ողբերգական ու դիվային, հերոսական ու չնչին մարդիկ պատմում են, խորհրդածում, խոստովանում, և պատկերվում է գավառական քաղաքի իրապատում կյանքը։
1924 թվականին Մասթըրսը տպագրեց գրքի շարունակությունը՝ «Նոր Սփուն Ռիվըրը» (The New Spoon River)։

Մասթըրսը հայտնի է նաև իր «Հարսանեկան թռիչք» (The Nuptial Flight, 1923) վեպով, հեղինակ է նաև («Մարկ Տվեն», Mark Twain, 1938, «Լինքոլնն՝ իբրև մարդ», Lincoln, the man, 1931) կենսագրական գրքերի։
Մասնագիտությամբ եղել է փաստաբան, սկզբում աշխատել է իր հոր փաստաբանական գրասենյակում, այնուհետև՝ Չիկագոյում։
Իր գեղարվեստական ստեղծագործությունների համար բանաստեղծն արժանացել է ազգային պարգևների, այդ թվում՝ Մարկ Տվենի արծաթե մեդալի (1936), ԱՄՆ–ի պոետների միության մեդալի, Ամերիկյան պոետների ակադեմիայի մրցանակի (1942) և Շելլիի մրցանակի (1944)։


== Մատենագիտություն ==
Антология Спун-Ривер; Новый Спун-Ривер / Пер. с англ и предисл. Сергеев, Андрей Яковлевич; коммент. О. Алякринского. — М.: Худ. лит., 1990. — 415 с.


== Ծանոթագրություններ ==


== Արտաքին հղումներ ==
Էդգար Լի Մասթըրսը standardebooks.org֊ում
Մասթըրս, Էդգար Լի հոդվածը Սովետական մեծ հանրագիտարանում
Շապլո

Շապլո (անգլ.՝ Chapleau), քաղաք Կանադայի Օնտարիո նահանգում։ Մտնում է Սադբերի վարչական շրջանի կազմի մեջ։ Բնակչությունը՝ 2354 մարդ (2006 թվականի տվյալներով)։


== Պատմություն ==
Այս վայրերում ոտք դրած առաջին եվրոպացիները Հուդզոնի ծոցի ընկերության աշխատակիցներն էին, որոնք 1777 թվականին հիմնել են առևտրային կետ՝ ժամանակակից Շապլոյից 80 կմ հեռավորության վրա։
Բնակավայրը հիմնադրվել է 1885 թվականին, երբ Կանադայի Խաղաղօվկիանոսյան երկաթուղու կողմից երկաթուղի է կառուցվել և դրա վրա կառուցվել կայարան։ Բնակավայրն իր անունը ստացել է ի պատիվ այն ժամանակվա կանադացի քաղաքական գործիչ, գործարար և լրագրող Ժոզեֆ-Ադոլֆ Շապլոտի։


== Աշխարհագրություն ==
Շապլոն գտնվում է Սադբերիի հյուսիս-արևմուտքում՝ Ալգոմա շրջանի սահմանին մոտ։ Աշխարհագրական տեսանկյունից քաղաքը, ինչպես և ամբողջ շրջանը, պատկանում է Օնտարիոյի հյուսիսարևելյան շրջանին։ Մոտակա քաղաքներն են Սու Սենտ Մարիան, Տիմմինսը և Սադբերին։
Շապլո քաղաքը մոտ է գտնվում որսորդական թագավորական արգելավայրին, ընդհանուր մակերեսը կազմում է 7000 կմ²։


== Կլիմա ==


== Բնակչություն ==

2001 թվականի մարդահամարի տվյալներով քաղաքում բնակվում էր 2 832 մարդ, իսկ 2006 թվականին՝ 2 354 մարդ (5 տարում անկումը 16,9%-ով)։
Բնակչության միջին տարիքը 40.0 տարի է։ Տղամարդկանց համար այս ցուցանիշը 39,9 տարի է, կանանց համար` 40,1 տարի (համապատասխանաբար՝ 38.1 և 39.9 Օնտարիոյի համար)։ 80.5%-ը 15 և բարձր տարիքի բնակիչներ են։
Ընդհանուր առմամբ, 2006 թվականի մարդահամարի տվյալներով քաղաքի տարածքում գրանցված էր 660 ընտանիք։
Մոտ 1․5 հազար մարդ անգլերեն խոսում է որպես մայրենի լեզու։ Ֆրանսերեն խոսում է բնակիչների գրեթե կեսը։


== Տրանսպորտ ==
Քաղաքի մոտով անցնում է Օնտարիոյի մայրուղին։ Շապլոյով անցնում է երկաթուղի։
Քաղաքն ունի իր օդանավակայանը։


== Ծանոթագրություններ ==


== Արտաքին հղումներ ==
Կապելլոյի համայնքային պորտալ պաշտոնական կայք(անգլ.)(ֆր.)
Ուլտրաձայնային հաստոց

Ուլտրաձայնային հաստոց, ուլտրաձայնի միջոցով նյութերի չափային մշակման համար ծառայող հաստոց, որում ուլտրաձայնային տատանումները հաղորդվում են գործիքին և հղկանյութային սուսպենգիայի մասնիկների միջոցով փոխանցվում մշակվող նյութին։ Ուլտրաձայնային հաստոցով մշակման էությունը հիմնված է հղկանյութային սուսպենգիայի թործիչ ազդեցության և սուսպենզիայում տեղի ունեցող կավիտացիոն պրոցեսների վրա, որոնք զգալիորեն արագացնում են մշակվող նյութի ուղղորդված քայքայումը։


== Տեսակներ ==
Տարբերում են՝

Ունիվերսալ ուլտրաձայնային հաստոց, մշակում են բարձր կարծրության, ինչպես նաև փխրուն նյութեր։
Ունիվերսալ ուլտրաձայնային հաստոց, որն օգտագործում են նաև դրոշմոցների, մամլակաղապարների՝ բարդ կոնֆիգուրացիա ունեցող մակերևույթների ու անցքերի մաքրամշակման և չափաբերման համար։Մասնագիտացված ուլտրաձայնային հաստոցը ծառայում է սահմանափակ թվով գործողություններ (օրինակ, դժվար մշակվող կրակաամուր նյութերից պատրաստված դետալների ներքին պարուրակահանում) կատարելու համար։


== Պատկերասրահ ==
Ձյուների դուստրը

Ձյուների դուստրը, Ջեկ Լոնդոնի առաջին ստեղծագործությունն է վեպ ժանրում, հրապարակվել է 1902 թվականին։ Գործողությունները տեղի են ունենում Յուկոնում (Կանադա)։ Գլխավոր հերոսուհին Ֆրոնա Ուելզն է։ Նա մեծահարուստ գործարարի և Յուկոնի հին բնակչի դուստր է։ Անցկացնելով երեք տարի Եվրոպայի համալսարաններում՝ Ֆրոնան վերադառնում է հոր մոտ՝ հյուսիս։ Չնայած լիովին կրթված լինելուն՝ նա պահպանում է իր անկեղծությունը և պարզությունը մարդկանց հետ շփվելու մեջ։ Այդ թվում, վեպը նաև պատմում է ոսկի փնտրողների մասին Կլոնդայկի ոսկու տենդի ժամանակ։ Ստեղծագործությունը վերաբերվում է «հյուսիսային թեմային», որին Ջեկ Լոնդոնը բազմիցս անդրադարձել է։


== Արտաքին հղումներ ==
Ձյուների դուստրը գուտենբերգի նախագծում
Ջեկ Լոնդոն:Ձյուների դուստրը
Դուբյոնկի (գյուղ, Դուբենսկի շրջան)

Անվան այլ կիրառումների համար տե՛ս՝ ԴուբյոնկիԴուբյոնկի (ռուս.՝ Дубёнки, էրզ.՝ Дубенька), գյուղ Ռուսաստանի Մորդովիա հանրապետության Դուբենսկի շրջանի կազմում։
Բնակչությունը 2002 թվականին գրանցված տվյալներով կազմում էր 4100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(902) Պրոբիտաս

(902) Պրոբիտաս (անգլ.՝ Probitas), աստերոիդ աստերոիդների հիմնական գոտում։ Հայտնաբերվել է 1918 թվականի սեպտեմբերի 3-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,446914 ա. մ., առավելագույնը մոտենում է 2,0098 ա. մ. հեռավորության վրա և հեռանում 2,8841 ա. մ.։ Արեգակի շուրջ մեկ ամբողջական պտույտ է կատարում 1398,06 երկրային օրվա ընթացքում, իր ուղեծրով շարժվելով միջինում 0,257499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(902) Պրոբիտաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուսանկարչական ապարատ

Լուսանկարչական ապարատ, ֆոտոխցիկ կամ ֆոտոապարատ, լուսանկար գրանցող/հիշող սարք է։


== Կառուցվածք ==
Ֆոտոապարատը բաղկացած է 2 հիմնական մասից՝

օբյեկտիվ
ոչ լուսաթափանցիկ խցիկՕբյեկտիվի միջոցով մենք ստանում ենք պատկերներ։ Այսինքն՝պատկերը կառուցվում է օբյեկտիվով և հաղորդվում ժապավենին։
Օբյեկտիվի վրա գտնվում են ֆոկուսային հեռավորության ղեկավարման վահանակը, որի միջոցով ղեկավարվում է ապարատից մինչև նկարահանվող կետ ընկած տարածությունը։
Դիաֆրագմայի միջոցով ղեկավարվում է այն լույսի քանակը, որը պետք է հայտնվի ժապավենի վրա։ Ինչքան լույսը քիչ է, այնքան պետք է դնել ցածր դիաֆրագմաներ՝ 2/ 2,8/ 4 և հակառակը։
Բարձր լուսավորության դեպքում պետք է դրվեն բարձր դիաֆրագմաներ՝ 8/ 11/ 16։ 
Ապարատի երկրորդ հիմնական մասը ոչ լուսաթափանցիկ խցիկն է, որն ավելի շատ ֆիզիկական դեր է կատարում և ունի բազմաթիվ ֆունկցիաներ։
1) արագությունների վահանակ
Այն կապված է խցիկի ներսում գտնվող փակաղակի հետ։ Վահանակի վրա կան տարբեր արագություններ՝ 30-500 կամ ավել։ Որը նշանակում է վայրկյանի 30-րդ ական կամ 500-րդ ական մասը։ Ինչքան լուսավորությունը քիչ է, այնքան արագությունները ցածրանում են՝ 30,60, որպեսզի ավելի շատ լույս ընկնի ժապավենի վրա, իսկ բարձր լուսավորության դեպքում դրվում են մեծ արագություններ՝ 250,500։ Այսինքն արագությունների վահանակը ղեկավարում է այն ժամանակը, որի ընթացքում լույսը պետք է ընկնի ժապավենի վրա, որպեսզի ստացվի նորմալ մգություն։ Արագությունը և դիաֆրագման իրար հետ միասին կոչվում է էքսպոզիցիա, իսկ գործիքը, որով չափվում է էքսպոզիցիան կոչվում է էքսպոնոմետր, որը նույնպես գտնվում է խցիկի վրա։ Արագությունը կատարում է ֆիզիկական դեր և ապահովում է ժապավենի մգության աստիճանը։ Պատկերը հիմնականում ղեկավարվում է դիաֆրագմայի միջոցով, որի միջոցով կարող ենք ստանալ տարբեր խորություններ՝այսինքն հեռանկար։ Ինչքան դիաֆրագման մեծ է, այնքան խորությունը շատ է և հակառակը։ Խցիկի վրա կան հետևյալ ֆունկցիաները նույնպես՝

Նկարահանման սեղմակը
Ֆոտոապարատի լարման մեխանիզմը
Կադրերի հաշվիչը
Արհեստական լույսի տեղադրման և միացման հարմարանքները
Տեսարանաորոշիչը
Ժապավենի հավաքման մեխանիզմը
Ավտոմատ նկարահանման մեխանիզմը
Եռոտանուն միանալու հարմարանքը։
Խցիկի մեջ գտնվում է փակաղակը։Ֆոտոապարատները շատ նուրբ ու բարդ մեխանիզմներ են, որոնք կարիք ունեն որոշակի խնամքի՝

Չի կարելի թափ տալ։
Չի կարելի պահել տաք և խոնավ վայրերում
Օբյեկտիվը միշտ պետք է մաքուր լինի՝ առանց մատնահետքերի։


== Գրականություն ==
Г. В. Щепанский. Фотографический аппарат // Фотокинотехника։ Энциклопедия / Главный редактор Е. А. Иофис. — М.։ Советская энциклопедия, 1981


== Պատկերասրահ ==
Դուբովյազովկա

Դուբովյազովկա (ուկրաիներեն՝ Дубовязівка), քաղաքատիպ ավան Ուկրաինայի Սումիի մարզի Կոնոտոպի շրջանում։ Հիմնադրվել է 1859 թվականին։
2001 թվականի տվյալներով Դուբովյազովկա քաղաքատիպ ավանում բնակվում էր 3 016 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռուդնիչնի (գյուղ, Կրասնոտուրյինսկ քաղաքային օկրուգ)

Անվան այլ կիրառումների համար տե՛ս՝ ՌուդնիչնիՌուդնիչնի (ռուս.՝ Рудничный), գյուղ Ռուսաստանի Սվերդլովսկի մարզի Կրասնոտուրյինսկ քաղաքային օկրուգի կազմում։
Բնակչությունը 2006 թվականին գրանցված տվյալներով կազմում էր 4330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռենտգենամետրիա

Ռենտգենամետրիա, ռենտգենաչափություն, դոզաչափության բաժին, որն զբաղվում է ռենտգենյան և գամմաճառագայթման դոզայի չափման ու հաշվարկման մեթոդների հետազոտությամբ։ Ուսումնասիրում է նաև ռենտգենյան և գամմաճառագայթների ազդեցությունն օրգանիզմների վրա։ Ռենտգենամետրիայում չափումների համար կիրառվող սարքերը կոչվում են ռենտգենաչափեր․ դրանք սովորաբար աստիճանավորվում են ռենտգեններով։
Սասելլո

Սասելլո  (իտալերեն՝ Sassello), կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 1836 մարդ, խտությունը՝ 18 մարդ/կմ²։ Զբաղեցնում է 100 կմ² տարածք։ Փոստային ինդեքս՝ 17046։ Հեռախոսային կոդ՝ 019։
Կոմունայում օգոստոսի 29-ին հատկապես նշվում է Սուրբ Հովհաննես Մկրտչի տոնը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 019 724103
Էլեկտրոնային հասցե՝ info@comunesassello.it
Գլխավոր կայք՝ http://www.comunesassello.it Archived 2006-08-30 at the Wayback Machine.


== Արտաքին հղումներ ==
http://www.comunesassello.it Archived 2006-08-30 at the Wayback Machine.
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
El Perdón (երգ)

"El Perdón" (անգլ.՝ «Forgiveness»), պուերտոռիկացի երգիչ Նիքի Ջեմի և իսպանացի երգիչ Էնրիկե Իգլեսիասի երգը։ Երգի անգլալեզու տարբերակը՝ «Forgiveness»-ը, թողարկվել է 2015 թվականի հուլիսի 10-ին։


== Նախադրյալներ ==
«El Perdón»-ն ի սկզբանե եղել է Նիքի Ջեմի մեներգը, բայց Ջեմի հետ խոսելուց հետո իսպանացի երգիչ Էնրիկե Իգլեսիասը որոշել է համագործակցել նրա հետ՝ սինգլը թողարկելու համար։ Իգլեսիասը Billboard-ին ասել է, որ թեպետ ինքը սովորաբար իր երգերը գրում կամ համահեղինակում է, սակայն չի ապահովում երգերի գրելու ուղին։ Երգն արագ բարձրացավ հիթ-շքերթների գագաթը և մեծ հաջողություն ունեցավ։ Երաժշտական տեսահոլովակը ձայնագրվել է Կոլումբիայի Մեդելյին քաղաքում։


== Ընկալում ==


=== Քննադատական ===
«Billboard» ամսագրում «El Perdón» երգը դասվել է տարեվերջյան ցանկի 12-րդ հորիզոնականում․ «Այնքան շատ է ասվել «El Perdón» երգի սահմանված ռեկորդների մասին, որ «Billboard Hot Latin Songs» հիթ-շքերթում ամենաերկար գտնվող երկրորդ երգն է համարվում։ Բայց շատ քիչ է խոսվել գրավիչ և տխուր պարային մեղեդու մասին։ Էլ չենք խոսում կորցրած սիրո մասին այն թախծալի տեքստից, որը կարող է ստիպել աղջիկներին (և տղաներին) լաց լինել։ «Երբ ես գրեցի երգի սկիզբը՝ «Did he take you to the moon, and I couldn't do that», այդ մասն ինձ շատ ուժեղ հարվածեց», ասել է Նիքի Ջեմը Billboard-ին։ «Հավատացեք մեզ, Նիքի, մենք էլ ենք դա հասկանում»։
«El Perdón» երգը ստացել է Լատինական Գրեմմի մրցանակ, քանի որ աշխարհի ավելի քան 40 երկրում դարձել է թիվ մեկ հիթը՝ ունենալով ավելի քան 4 միլիոն վաճառք և 300 միլիոն հոսք ամբողջ աշխարհում։


=== Առևտրային ===
«El Perdón» երգը դարձել է միջազգային հիթ։ Հինգ շաբաթվա ընթացքում երգը «Hot Latin Songs»-ում հասել է առաջին հորիզոնականին և 30 շաբաթ շարունակ եղել առաջատար՝ անցնելով Շակիրայի «La Tortura» (20 շաբաթ) և Իգլեսիասի «Bailando» երգերին (41 շաբաթ)։ Երգը հասել է Լատինական Billboard-ի մի շարք աղյուսակների գագաթին, ներառյալ «Latin Airplay»-ը, «Latin Digital Sales»-ը, «Latin Streaming Songs»-ը և «Latin Pop Songs»-ը։ Նիքի Ջեմը և Էնրիկե Իգլեսիասը թողարկել են երգի անգլերեն տարբերակը՝ «Forgiveness» անվանումով։ Երգը, առաջին շաբաթում գրանցելով մեծ վաճառք, Billboard Hot 100-ում զբաղեցրել է 56-րդ հորիզոնականը։
Սինգլը կայուն դիրք է ունեցել շքերթներում՝ 30 շաբաթ լինելով «Hot 100»-ում։ «El Perdón» երգը զբաղեցրել է Billboard-ի տարեվերջյան թոփ 100-ի 96-րդ հորիզոնականը։ Երգի անգլերեն տարբերակը՝ «Forgiveness»-ը, մեծ ազդեցություն է ունեցել Mainstream Top 40-ի և Rhythmic Top 40-ի վրա։ 2015 թվականի սեպտեմբերի 1-ին «Forgiveness» տեսահոլովակը YouTube-ում ունեցել է ավելի քան 45 միլիոն դիտում։ Երգի իսպանական տարբերակի երաժշտական տեսահոլովակը ունեցել է 1,2 բիլիոն դիտում, իսկ բառերով տեսահոլովակը՝ շուրջ 450 միլիոն դիտում։ Սինգլը նաև առաջին տեղն է զբաղեցրել Իսպանիայում, Ֆրանսիայում, Իտալիայում և Նիդերլանդներում և ընդգրկվել է Շվեյցարիայի և Բելգիայի լավագույն հնգյակում։ Նիդերլանդներում Իգլեսիասը ձեռք է բերել իր առաջին թիվ մեկ հիթը նախկինում այս երկրում ունեցած չորս լավագույն հիթերից հետո («Could I Have This Kiss Forever», «Hero», «Do You Know» և «Can You Hear Me»)։


== Մրցանակներ և անվանակարգեր ==


== Ծանոթագրություններ ==
Բոնդարիևկա (գյուղ, Կոլոմակի շրջան)

Անվան այլ կիրառումների համար տե՛ս՝ ԲոնդարիևկաԲոնդարիևկա (ուկրաիներեն՝ Бондарівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
2001 թվականի տվյալներով Բոնդարիևկա գյուղում բնակվում էր 96 մարդ։ Բնակավայրը զբաղեցնում է 0,217 կմ² տարածք։ Բնակչության խտությունը կազմում էր 442,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրունեյ

Բրունեյ, պետություն Հարավարևելյան Ասիայում, Բոռնեո կղզու հյուսիսարևմտյան ափամերձ հատվածում՝ Հարավչինական ծովին սահմանակցելով։ Մակերեսը 5,8 հազար կմ² է, իսկ բնակչությունը 388 հազար (2009 թ.)։ Մայրաքաղաքը Բանդար Սերի Բեգավանն է։
Բրունեյում պետություն կազմավորվել է դեռևս աշխարհագրական մեծ հայտնագործությունների ժամանակ։ Մինչ բրիտանական գաղութացման գործընթացը Բրունեյը համարվում էր հարուստ և հզոր իշխանություն, որը կառավարվում էր սուլթանի կողմից։ 1888 թվականին Բրունեյում սուլթանը գահընկեց արվեց և երկիրը անցավ Մեծ Բրիտանիայի իշխանության ներքո։ Երկիրը պայքարելով անկախացման համար կարողացավ իր լիակատար անկախություն ստանալ 1984 թվականին։ Ընդերքը հարուստ է նավթի պաշարներով։


== Ծանոթագրություններ ==
Կարավանք (Կաղզվանի գավառ)

Անվան այլ կիրառումների համար տե՛ս՝ Կարավանք (այլ կիրառումներ)Կարավանք, գյուղ Արևելյան Հայաստանում, նախկին Կարսի մարզի Կաղզվանի գավառում։ Գտնվում էր Կաղզվան քաղաքից 6-7 կմ հարավ֊արևմուտք, Արաքսի աջ կողմում, մի փոքրիկ գետակի ափին, արգավանդ ու բարեբեր վայրում։


== Պատմություն ==
1920 թվականին գյուղը լքվել է։ Բնակիչները արտագաղթել են Արևելյան Հայաստան։


== Բնակչություն ==
Ըստ ֆրանսիացի ճանապարհորդ Տեքսեի 1839 թվականին ուներ 50 տուն հայ բնակիչ։ 1913 թվականի տվյալներով ուներ 439 (49 ընտանիք) հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։ XX դարի սկզբին ուներ մաքսատուն։


== Պատմամշակութային կառույցներ ==
Կարավանքն ուներ 2 եկեղեցի, որոնցից նորը համամետաբար պարզ ու հասարակ կառույց էր։ Հին եկեղեցին կառուցված էր սրբատաշ քարերով։ Ըստ Ղևոնդ Ալիշանի և Ս․ Էփրիկյանի հին եկեղեցին Խավարաձոր վանքն էր։ Գյուղի մոտ կար Ս․ Թորոս անունով եկեղեցի ուխտատեղի։


== Ծանոթագրություններ ==
Վոնոն

Վոնոն Ա (մ.թ.ա. 1-ին դար - 19, Կիլիկիա, Հռոմեական կայսրություն), Հայոց թագավոր մոտ 12-16 թվականներին։ Պարթևաց Հրահատ Դ Արշակունու ավագ որդին։ Պատանի հասակում պատանդ է եղել Հռոմեական կայսրությունում, դաստիարակվել և կրթվել այնտեղ՝ դաոնալով Հռոմի կամակատար։ Որոդես Գ արքայի մահից հետո, 7 թվականին կամ 8-ին հրավիրվել է Պարթևաստանի գահին։ Սակայն գահակալական կռիվներում պարտվելով Արտավան Գ-ի ց՝ ապաստանել է Մեծ Հայքում և Հռոմի միջամտությամբ դրվել Հայոց թափուր գահին։ Վոնոնից դժգոհ հայ ավագանին հարել է Արտավան Գ-ին, որը ձգտում էր իր հակառակորդին հեռացնել նաև Հայաստանից։ Հայ-պարթևական ուժերի դեմ պատերազմելու վտանգից խուսափելու համար, Տիբերիոս կայսրը գահընկեց է արել Վոնոնին։ Ըստ Հովսեպոս Փլավիոսի, հայերը ձերբակալել են Վոնոնին ու հանձնել Ասորիքի հռոմեական կուսակալ Կրետիկոս Սուլանոսին։ Տակիտոսը վկայում է, որ Վոնոնը սպանվել է հռոմեացի զինվորի ձեռքով, երբ փորձել է փախչել կալանքից։
Աիդու-Սոոկյուլա

Աիդու-Սոոկյուլա (էստ․՝ Aidu-Sooküla), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պիլիպի-Բորովսկիե

Պիլիպի-Բորովսկիե (ուկրաիներեն՝ Пилипи-Борівські), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1750 թվականին։
2001 թվականի տվյալներով Պիլիպի-Բորովսկիե գյուղում բնակվում էր 680 մարդ։ Բնակավայրը զբաղեցնում է 2,01 կմ² տարածք։ Բնակչության խտությունը կազմում էր 338,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փարիզի դրամատան թանգարան

Փարիզի դրամատան թանգարան (ֆր.՝ Musée de la Monnaie de Paris), դրամագիտական թանգարան, որը գտնվում է Փարիզի չորրորդ շրջանում։ Թանգարանային հավաքածուն բաղկացած է ֆրանսիական պատմության ամբողջ դարաշրջանի (անտիկ դարաշրջանից մինչև մեր օրեր) դրամներից ու մեդալներից։


== Պատմություն ==
1827 թվականին Ֆրանսիայի արքա Շառլ X-ը հրաման արձակեց Դրամների թանգարանի ստեղծման մասին։ Վեց տարի հետո՝ 1833 թվականի նոյեմբերի 8-ին, Լուի Ֆիլիպ արքան պաշտոնապես բացեց թանգարանը արհեստանոցներին կից, որոնք զբաղվում էին մետաղադրոշմումով և դրամների ու ժետոնների փորագրումով։
1984 թվականին թանգարանին կից ստեղծվեց հատուկ բաժին, որը զբաղվում էր արհեստավարժ դրամագետներին սպասարկելով։

1988 թվականին դրամների թանգարանը ստացավ իր այսօրվա «Փարիզի դրամատան թանգարան» անվանումը։
1991 թվականին թանգարանը բաժանվել էր երեք դեպարտամենտի։

անտիկ դեպարտամենտ
միջնադարի դեպարտամենտ
նոր և նորագույն պատմության դեպարտամենտ2011 թվականից մինչև 2017 թվականը թանգարանը փակ է եղել ռեստավրացիոն-վերականգնողական աշխատանքներ կատարելու համար։


== Հավաքածու ==
Թանգարանի հավաքածուում կան տարբեր դարաշրջանների և ժողովուրդների 30 000-ից ավելի մետաղադրամներ, նաև 75 000 մեդալներ, ժետոններ և տարբերանշաններ։ Ի լրումն դրամագիտական հավաքածուի՝ թանգարանում ցուցադրված են նկարներ, փորագրանկարներ, քանդակներ և մետաղադրամի փորագրման սարքավորումներ։ Թանգարանի արխիվն ունի 13 020 գիրք, 98 400 գիտական հոդվածներ, 1454 ձեռագիր, 18 227 և այլ փաստաթղթեր, որոնք վերաբերում են Ֆրանսիայի ֆինանսների պատմությանը։
Այցելուների համար աշխատում է հուշանվերների խանութ, և բաց են երկու արհեստանոց, որտեղ ցանկացածը կարող է տեսնել մեդալների և դրամների ստեղծման ընթացքը։


== Ծանոթագրություն ==


== Արտաքին հղումներ ==
Թանգարանի պաշտոնական կայք
Փարիզի դրամատան թանգարան
Musée de la Monnaie
Ֆրասիական դրամատան (դրամական) թանգարան (Paris Money Museum)
Դարինդարա

Անվան այլ կիրառումների համար տե՛ս՝ Դարինդարա (այլ կիրառումներ)Դարինդարա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ժողովածու (551)

Ժողովածու (551), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 551 թվի տակ։ Ձեռագիրը գրվել է 1650 թվականին։ Գրված է թղթի վրա, որը ունի 13.5x9.5 սմ չափս։ Ձեռագիրը կազմված է 133 թերթից։ Գրված է միասյուն, նոտրգրով։ Պահպանակը ունի 2 էջ, գրված է՝ թղթի վրա՝ բոլորգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 38բ։


== Բովանդակություն ==
Ժամանակագրութիւն (597-1216)
Դեղարանք պէս-պէս ցաւոց։
Վասն կանանց ցաւոց։
Վասն տղայոց սննդէան։
Վասն զօրութեան դեղերուն։
Անուանք դեղոց հայերէն, արաբերէն և լատիներէն։
Գր. Կեսարացւոյ Անուանք քաղաքաց։
Քիմիականք։
Գուշակութիւնք։
Աղօթք Դօրիտայ։
Խոստովանութիւն Մանասէի։


== Ծանոթագրություններ ==
Լևոն Մարաշլյան

Լևոն Մարաշլյան (դեկտեմբերի 18, 1948(1948-12-18), Բեյրութ, Լիբանան), պատմաբան (ԱՄՆ)։ Պատմության պրոֆեսոր Գլենդեյլ քոլեջում (Կալիֆոռնիայի նահանգում)։


== Կենսագրություն ==
Կրթությունը ստացել է Իլինոյսի և Կալիֆոռնիայի համալսարաններում։ Գրել է «Օսմանյան կայսրության հայ բնակչության վիճակագրությունը» (1990, անգլերեն) ուսումնասիրությունը, որտեղ վերլուծել է թուրքական պաշտոնական վիճակագրության տվյալները Օսմանյան կայսրության բնակչության քանակական և ազգային կազմի մասին, ցույց տվել, որ թուրական պաշտոնական վիճակագրությունն ու պատմագրությունը ձգտում են նվազեցնել հայ բնակչության թվաքանակը Անատոլիայում (այսինքն՝ Արևմտյան Հայաստանում) ամբողջ պատմության ընթացքում, ժխտում են Օսմանյան կայսրությունում ազգային ճնշման գոյությունը, իսկ հայ ժողովրդի ազգային-ազատագրական շարժումը ներկայացնում որպես Ռուսաստանի և եվրոպական իմպերիալիզմի բանսարկություն։ Մարաշլյանը հերքում է թուրքական պատմագրության հերյուրանքը՝ 19-րդ դ. վերջին և 20-րդ դ. սկզբին Թուրքիայում տեղի ունեցած իրադարձությունների վերաբերյալ, եզրակացնում, որ 1914 թվականի նախօրյակին Օսմանյան կայսրությունում ապրում էր ոչ պակաս քան 2 միլիոն հայ, և որ արևմտյան Հայաստանի բոլոր վեց վիլայեթներում թուրքերն ավելի քիչ էին քան հայերն ու քրդերը, և այդ տարածաշրջանի շատ մասերում հայերը կազմում էին բնակչության բացարձակ մեծամասնություն։
Մարաշլյանը մասնակցել է միջազգային մի շարք գիտաժողովների, հանդես եկել Հայկական հարցի վերաբերյալ զեկուցումներով։


== Երկեր ==
Politics and Demography։ Armenians. Turks and Kurds in the Ottoman Empire. N Y. Zoryan Institute. 1990
"Finishing the Genocide: Cleansing Turkey of Armenian Survivors, 1920-1923," in Richard Hovannisian, ed., Remembrance and Denial: The Case of the Armenian Genocide (Detroit, 1998)


== Տես նաև ==
Հայոց ցեղասպանության ապացույցներ


== Ծանոթագրություններ ==
Ախալշենի (Խուլոյի շրջան)

Ախալշենի (վրաց.՝ ახალშენი), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1500 մետր բարձրության վրա։ Շրջկենտրոն Խուլոյից 45 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 95 մարդ։


== Ծանոթագրություններ ==
Լուրու դը Բուբլ

Լուրու դը Բուբլ  (ֆր.՝ Louroux-de-Bouble), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էբրյոյ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03152։


== Բնակչություն ==
Համայնքի բնակչությունը 2008 թվականին կազմում էր 293 մարդ։


== Տնտեսություն ==
2007 թվականի տվյալներով 136 աշխատունակ տարիքի մարդկանցից (15-64 տարեկան) 85-ը տնտեսապես ակտիվ էին, 51-ը անգործունակ (ակտիվության ցուցանիշը 62,5 %, 1999 թվականին եղել է՝ 63,7 %)։ 85 աշխատունակ բնակիչներից 80-ը աշխատում էին (47 տղամարդ և 33 կին), անաշխատանք էին 5-ը (4 տղամարդ և 1 կին)։ 51 անգործունակ մարդկանցից 11-ը աշակերտներ կամ ուսանողներ են, 20-ը թոշակառու, 20-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լուրու դը Բուբլ» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-22 
«Լուրու դը Բուբլ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31